รัฐบาลไทย-ข่าวทำเนียบรัฐบาล-มหาดไทยสั่งการทุกจังหวัด เดินหน้าแผนปฏิบัติการ “ประเทศไทยไร้ขยะ” ตามแนวทาง “ประชารัฐ” ระยะ 1 ปี เร่งลดปริมาณขยะให้ได้ร้อยละ 5 ในปี 2560
วันพุธที่ 8 กุมภาพันธ์ 2560
มหาดไทยสั่งการทุกจังหวัด เดินหน้าแผนปฏิบัติการ “ประเทศไทยไร้ขยะ” ตามแนวทาง “ประชารัฐ” ระยะ 1 ปี เร่งลดปริมาณขยะให้ได้ร้อยละ 5 ในปี 2560
มหาดไทยสั่งการทุกจังหวัด เดินหน้าแผนปฏิบัติการ “ประเทศไทยไร้ขยะ” ตามแนวทาง “ประชารัฐ” ระยะ 1 ปี เร่งลดปริมาณขยะให้ได้ร้อยละ 5 ในปี 2560
วันนี้ (8ก.พ.60)นายกฤษฎา บุญราช ปลัดกระทรวงมหาดไทยเปิดเผยว่า ตามที่กระทรวงมหาดไทย โดย กรมส่งเสริมการปกครองท้องถิ่นได้แจ้งให้ทุกจังหวัดดําเนินการแก้ไขปัญหาขยะมูลฝอยภายใต้โครงการ“จังหวัดสะอาด”โดยอาศัยกลไก“ประชารัฐ”สร้างการมีส่วนร่วมของทุกภาคส่วนในการจัดการขยะมูลฝอยตั้งแต่ต้นทาง คือ บ้านเรือนของประชาชนมีเป้าลดปริมาณขยะที่เข้าสู่ระบบกําจัดที่ปลายทางให้ลดลงร้อยละ5และกําหนดให้มีการจัดทําระบบฐานข้อมูลขยะมูลฝอยของประเทศ เพื่อให้การบริหารจัดการขยะมูลฝอยเป็นไปอย่างมีประสิทธิภาพ
เพื่อให้การขับเคลื่อนแผนปฏิบัติการ“ประเทศไทยไร้ขยะ”ตามแนวทาง “ประชารัฐ” ระยะ1ปี (2559 – 2560)เป็นไปด้วยความเรียบร้อย กระทรวงมหาดไทยจึงได้จัดตั้ง “ศูนย์ปฏิบัติการประเทศไทยไร้ขยะ” และแต่งตั้ง “คณะกรรมการศูนย์ปฏิบัติการประเทศไทยไร้ขยะ” ขึ้น เพื่อเป็นกลไกในการขับเคลื่อนนโยบายของรัฐบาลและแผนปฏิบัติการฯ ประสานและบูรณาการการทํางานร่วมกันทุกส่วนที่เกี่ยวข้องกับการบริหารจัดการขยะมูลฝอยของประเทศ โดยมีปลัดกระทรวงมหาดไทย เป็นประธาน
สําหรับการขับเคลื่อนแผนปฏิบัติการฯ ในระดับพื้นที่ ล่าสุดกระทรวงมหาดไทยได้สั่งการให้ทุกจังหวัด แจ้งไปยังองค์กรภาครัฐ ภาคเอกชน ภาคประชาชน กํานัน ผู้ใหญ่บ้าน และองค์กรปกครองส่วนท้องถิ่นให้เร่งดําเนินการตามกิจกรรมภายใต้แผนปฏิบัติการประเทศไทยไร้ขยะระยะ1ปี อย่างต่อเนื่อง เริ่มตั้งแต่การรณรงค์ประชาสัมพันธ์สร้างการรับรู้และสร้างวินัยให้แก่ประชาชน ในการมีส่วนร่วมลดและคัดแยกขยะมูลฝอยที่ต้นทางตามหลักการ3ช:คือ ใช้น้อยลง ใช้ซ้ํา และนํากลับมาใช้ใหม่ (3Rs : Reduce Reuse Recycle)ตลอดจนการพิจารณานําหมู่บ้าน/ชุมชน ที่ประสบความสําเร็จมาเป็นแนวทางในการขยายผลสู่หมู่บ้าน/ชุมชนอื่นต่อไป และให้ครัวเรือน สถานที่ราชการ สถานศึกษา สถานประกอบการภาคเอกชน และศาสนสถาน ดําเนินการคัดแยกขยะมูลฝอย ตามหลัก3ช อย่างต่อเนื่อง แต่งตั้งแกนนําหรือผู้นําหมู่บ้าน/ชุมชน ตลอดจนกลุ่มต่างๆ ในหมู่บ้าน/ชุมชน เช่น กลุ่มผู้สูงอายุ กลุ่มสตรี กลุ่มแม่บ้าน กลุ่มเยาวชนในการขับเคลื่อนและติดตามความสะอาดและความเป็นระเบียบเรียบร้อยของหมู่บ้าน/ชุมชนในพื้นที่ กําหนดให้มีกฎกติกาหรือมาตรการทางสังคมเป็นข้อปฏิบัติร่วมกันของหมู่บ้าน/ชุมชน
ในส่วนของการดูแลความสะอาดในพื้นที่สาธารณะได้เน้นในเรื่องของการปรับปรุงถนน ทางเดินที่สาธารณะ หรือสถานที่สาธารณะในเขตหมู่บ้าน/ชุมชน ให้มีความสะอาดเป็นระเบียบเรียบร้อย รวมทั้งการส่งเสริมและสนับสนุนให้ตลาดทั้งของภาครัฐและเอกชนดําเนินการลดและคัดแยกขยะมูลฝอยตามหลัก3ช และมีการรักษาความสะอาดตามหลักสุขาภิบาล
ปลัดกระทรวงมหาดไทยกล่าวเพิ่มเติมว่า นอกจากนี้ ทุกจังหวัดจะได้มีการจัดประกวด“หมู่บ้าน/ชุมชนสะอาด”ตําบลละ3หมู่บ้าน และ“อําเภอสะอาด”จังหวัดละ3อําเภอ ตามหลักเกณฑ์การพิจารณาและตัวชี้วัดที่กระทรวงมหาดไทยได้กําหนดซึ่งจะดําเนินการในช่วงเดือนมิถุนายน – กรกฎาคม2560และในอนาคตจะมีการประกวดจังหวัดสะอาดในระดับกลุ่มจังหวัดและระดับประเทศในช่วงสิงหาคม – กันยายน2560ในส่วนของการติดตามประเมินผลการปฏิบัติงานจังหวัดจะมีการติดตามและรายงานผลการปฏิบัติงานมายังศูนย์ปฏิบัติการประเทศไทยไร้ขยะเป็นประจําทุกเดือนเพื่อสรุปผลการดําเนินงานเสนอคณะรัฐมนตรีทราบต่อไป.
ครั้งที่20/2560